Vermiste man se liggaam in graf gevind | Maroela Media
Vermiste man se liggaam in graf gevind
'n Man wat sedert 16 September vermis was, se ontbinde liggaam is in 'n graf in Ashburton in KwaZulu-Natal opgespoor.
Kol. Thembeka Mbhele, woordvoerder van die polisie, het gesê 'n verdagte is in verband met die moord op Msizi Makhathini (29) in hegtenis geneem.
"Makhathini is as vermis aangemeld by die Mountain Rise-polisiestasie en noukeurige ondersoek het die polisie na 'n stortingsterrein in Ashburton gelei waar sy ontbinde liggaam gevind is," het Mbhele gesê.
Die polisie ondersoek 'n saak van moord. Toetse word gedoen om die datum en oorsaak van Makhathini se dood te probeer bepaal.